google/wiki40b huggingface dataset:
कोराँव

ब्लॉक

कोरांव तहसील स्‍वयं में इसी नाम का ब्लॉक है।

जनसांख्यिकी

जनगणना 2001 के अनुसार कोरांव की जनसंख्या (नगरीय) 12142 तथा ग्रामीण 286982 थी। जिसमे से 53% पुरुष और 47% महिलाएँ सम्मिलित थी।

यातायात

कोरांव रेल एवं सडक से जुडा हुआ है।

रेल

कोरांव रेल द्वारा सबसे निकटतम दिल्ली-कलकत्ता मेन लाइन में मेजारोड स्टेशन पड़ता है।

सडक यात्रा

कोरांव सडक द्वारा भी अच्छी तरह से जुडा हुआ है। सरकारी और निजी बसें प्रत्येक १० मिनट में इलाहाबाद और मिर्ज़ापुर से यहाँ के लिये उपलब्ध हैं। राष्ट्रीय राजमार्ग NH76E से जुडा़ है।मिर्ज़ापुर से दूरी 68 किमी या 42 मील जिसको तय करने में लगभग 01:30 मिनट का समय लगता है। इलाहाबाद से 64 किमी या 33 मील जिसको तय करने में 01:15 मिनट का समय लगता है। सड़क मार्ग से यह मिर्ज़ापुर और पड़ोसी तहसील मेजा को जोडता है।

दर्शनीय स्थल

1- इस तहसील के अंतर्गत लोगों को देखने के लिए भोगन के प्रसिद्ध हनुमान जी, बघोल के हनुमान जी, कालिकन की माँ काली एवम् पथरताल के हनुमान जी हैं।
2. इस तहसील के अंतर्गत कुछ पहाड़ी क्षेत्र भी जहां जाकर आनन्द प्राप्त किया जा सकता है, जैसे- बड़ोखर ,देवघाट, महुली एवम् तहसील के पश्चिम में कोहड़ार की पहाड़ी इलाका।
3. प्रत्येक वर्ष यहां के कई जगहों पर दशहरे पर क्षेत्रीय मेले का आयोजन होता है जिसमे महुआव में पूस का मेल, कोरांव में दशहरे का मेला एवम् कई गांवों में रामलीला का आयोजन जैसे नथऊपुर"( नवयुवक रामलीला कमेटी नथऊपुर सिकरो# 'संचालक' - रामनरेशओझा)" ,लेंडियारी, बडोखर,भगेसर् में होता है
=3= कोरांव तहसील के महुली बाजार में. काली माता का मंदिर है। यहां लगभग सौ साल से रामलीला का आयोजन होता है। ( माता काली रामलीला कमेटी महुली बाजार  #संचालक श्री उमा शंकर पांडेय )और ठीक पहाड़ियों में बाबा रंग नाथ धाम है। यह बहुत ही रमणीक  और बहुत ही सुंदर स्थान है। आप सब यहां आकर इस पर्यटन स्थल का लुत्फ उठा सकते हैं और भोले बाबा का दर्शन कर सकते हैं। और निवेदन है कि कोरांव के इतिहास में इसको भी जोड़ा जाए. धन्यवाद .जय श्री राम
टोगावाइरस

टोगावाइरस समूह IV कुल का एक विषाणु है।
लोक वाद्य

ल्क्चओपिस द्व्रुअस्८फरुइ'उ[प्क्पो ए४द्'वेफ्य्द् । क्ष्दुइफ अस्दोइफ्जस्द्क्
डीसी मशीन

दिष्टधारा मशीन (DC machine) उन सभी मशीनों को कहते हैं जो डीसी लेकर यांत्रिक ऊर्जा उत्पन्न करती हैं (डीसी मोटर) या जो यांत्रिक ऊर्जा को डीसी में बदलती हैं (दिष्टधारा विद्युतजनित्र)।
वर्त्स्य कटक

मानवों और कुछ अन्य प्राणियों के मुँहों में वर्त्स्य कटक (alveolar ridge) या दंतउलूखल कटक जबड़ों के सामने वाली बाढ़ होती है जो ऊपर के दांतों के ऊपर व पीछे तथा नीचे के दांतों के नीचे व पीछे होती है। इसमें दाँत समूहने वाले गढढे होते हैं। वर्त्स्य कटकों को जिह्वा से छुआ जा सकता है और उनमें छोटे उतार-चढ़ाव महसूस किए जा सकते हैं।
भाषा में वर्त्स्य कटकों का प्रयोग कई ध्वनियों के उच्चारण में होता है। जीभ के अंत या धार को वर्त्स्य कटक से छू कर उच्चारित होने वाले व्यंजनों में त, द, स, ज़, न, ल, इत्यादि शामिल हैं जो सामूहिक रूप से वर्त्स्य व्यंजन कहलाते हैं।
प्रोपीन

गुण

सामान्य ताप और वायुमण्डलीय दाब पर प्रोपीन गैस अवस्था में होती है। दूसरे अन्य एल्कीनों की ही भाँति यह रंगहीन और हल्की किन्तु खराब गन्ध वाली गैस है।
गिलोटिन

गिलोटिन अथवा ऊर्ध्वाधर कर्तरी शिरश्छेदन (सिर छेदकर) मृत्युदण्ड देने के लिए कर्त्तन यन्त्र है।
यह दो खंभो के बीच लटकता आरे वाला यंत्र है|
लेना नदी

स्रोत और नदी मार्ग

लीना नदी एशिया में बैकाल पर्वत से निकलकर साइबेरिया के पूर्वी भाग में बहकर उत्तरी हिम महासागर की एक सँकरी खाड़ी में गिरती है। अगल बगल से इसमें आकर मिलनेवाली कई सहायक नदियों सहित इसकी जलप्रवाह प्रणाली द्रुमाकृतिक है। यह वर्ष में सात-आठ महीने जमी रहती है और वसंत ऋतु में पिघलती है, परंतु इसका मुहाना उस समय भी हिमाच्छादित रहता है। फलस्वरूप जल मैदानों में फैल जाता है, जिससे दलदल बन जाते हैं।
लेना नदी मध्य साइबेरियाई पठार से दक्षिण में १,६४० मीटर की ऊँचाई पर बायकाल पर्वतों में शुरू होती है। इसका स्रोत स्थल मशहूर बायकाल झील से ७ किमी पश्चिम को है। अपने स्रोत से यह उत्तर-पूर्व को बहती है और इसमें किरेंगा नदी, वितिम नदी और ओल्योकोमा नदी विलय हो जाती हैं। याकुत्स्क के शहर के बाद यह पठार से उतारकर मैदानी इलाक़े में आ जाती है और उत्तर को बहती हैं जहाँ इसमें अल्दान नदी विलय हो जाती है। रास्ते में वेरख़ोयान्स्क पर्वतों के आ जाने की वजह से यह उत्तर-पश्चिम को रुख़ बदलती है और इसमें विल्युय नदी विलय हो जाती है। इसके बाद यह आर्कटिक महासागर की एक विभाग में (जिसका नाम लापतेव सागर है) बह जाती है। कुल मिलाकर लेना नदी का जलसम्भर इलाक़े का क्षेत्रफल २५,००,००० वर्ग किमी है।
नेहा धूपिया

व्यक्तिगत जीवन

नेहा धूपिया हिंदी फिल्मों की जानी-मानी अभिनेत्री हैं।  नेहा वर्ष 2002 की फेमिना मिस इंडिया का ताज अपने नाम कर चुकी हैं। 
पृष्ठभूमि 
नेहा धूपिया का जन्म 27 अगस्त 1980 को कोच्चि में हुआ था।  उनके पिता प्रदीप सिंह धूपिया इइंडियन नेवी में ऑफिसर के पद पर कार्यरत थे।  उनकी माँ मंपिन्दर एक गृहणी थी।  
पढ़ाई 
नेहा धूपिया ने अपनी शुरुआती पढ़ाई नेवल पब्लिक स्कूल और आर्मी स्कूल धौलकुआँ से सम्पन की है।  उन्होंने जिस एंड मेरी कॉलेज से बायोलॉजी में स्नातक किया है।  
करियर 
नेहा धूपिया ने अपने फ़िल्मी करियर की शुरुआत साल 2003 में अजय देवगन स्टारर फिल्म क़यामत से की थी।  इस फिल्म में वह अजय देवगन की प्रेमिका के किरदार में नजर आयीं थी। इस फिल्म ने बॉक्स-ऑफिस पर औसतन व्यापर किया था।  उन्होंने हिंदी सिनेमा में प्रसिद्धि फिल्म जुली और शिक्षा से मिली। इस फिल्म में उन्होंने दो जुड़वां बहनो का किरदार निभाया था, जो दर्शकों को बेहद पसंद आया था।  उसके बाद एकता कपूर की कॉमेडी फिल्म क्या कूल हैं हम में नजर आयीं।  इस फिल्म में उनके अपोजिट तुषार कपूर और रितेश देशमुख नजर आये थे।  इस फिल्म ने बॉक्स-ऑफिस पर काफी बिजनेस किया था।  इस बाद वह एक्शन-ड्रामा फिल्म शूटआउट ऐट लोखंडवाला में दिखाई दी।  इस फिल्म में उन्होंने काफी अच्छी भूमिका निभायी थी।  फिल्मइस फिल्म की कहानी सच्ची घटना पर आधारित थी। यह फिल्म बॉक्स-ऑफिस पर औसत साबित हुई थी।  उसके बाद वह फिल्म दस कहानियां में नजर आई।  
साल 2008 उनके लिए सबसे सफल साल रहा इस साल उन्होंने कई बेहतरीन फिल्मों में काम किया।  जिनमे चुप-चुप के, मिठिया, सिंह इज किंग, एक चालीस की लास्ट लोकल शामिल है।

नामांकन और पुरस्कार

स्क्रीन अवार्ड विजेता तुम्हारी सुलु के लिए 2018
सर्वोत्कृष्ट सह अभिनेत्री
ओमान क्रिकेट टीम का स्कॉटलैंड दौरा

टी20ई सीरीज

साल 2017 से अब तक 2 मैचों की 4 (उसमें विश्व कप) सीरीज हुई हैं। उसमें स्कॉटलैंड ने 1 सीरीज और 1 आईसीसी टूर्नामेंट जीता हैं।
ग्रानादा प्रान्त

ग्रानादा (स्पेनी:Granada) दक्षिणी पश्चिमी स्पेन के आंदालुसिया स्वायत्त समुदाय में स्थित एक प्रांत है। ग्रानादा प्रान्त की राजधानी भी ग्रानादा नाम का ही एक शहर है। इस प्रान्त का क्षेत्रफल 12,635 वर्ग किमी है, यानि भारत के नागालैण्ड राज्य से थोड़ा छोटा। ग्रानादा प्रान्त की आबादी 876,184 है जिनमें से 30% इसकी राजधानी में रहते हैं। स्पेन के मुस्लिम राज काल के दौरान ग्रानादा में "अल हम्रा" नाम का एक महल और क़िला बना था जो विश्व-प्रसिद्ध है और जिसे देखने दुनिया भर से सैलानी आते हैं।
कंबोडिया-वियतनाम युद्ध

कम्बोडिया-वियतनाम युद्ध वियतनाम और कम्पूचिया के बीच एक सशस्त्र संघर्ष था। १९७५ से १९७७ तक यह स्थल-सीमा और जल-सीमा पर यदा-कदा संघर्ष के रूप में था। 25 दिसम्बर 1978 को वियतनाम ने कम्पूचिया पर पूर्णरूपेण आक्रमण कर दिया तथा उस पर अधिकार करके खमेर रूज नामक दल को सत्ता से हटा दिया। १९७९ में चीन ने वियतमान के इसी आक्रमण और अधिकार का बहाना बनाकर वियतनाम पर हमला कर दिया जिसे चीन-वियतनाम युद्ध कहते हैं।
आदिकाल का नामकरण

डॉ॰ ग्रियर्सन का मत

डॉ॰ ग्रियर्सन ने हिंदी साहित्य के इतिहास के प्रथम काल को चारणकाल नाम दिया है। पर इस नाम के पक्ष में वे कोई ठोस तर्क नहीं दे पाये हैं। उन्होंने हिंदी साहित्य के इतिहास का प्रारंभ 643 ई. से मानी है किन्तु उस समय की किसी चारण रचना या प्रवृत्ति का उल्लेख उन्होंने नहीं किया है। वस्तुतः इस प्रकार की रचनाएँ 1000 ई.स. तक मिलती ही नहीं हैं। इस लिए डॉ॰ग्रियर्सन द्वारा दिया गया नाम योग्य नहीं है।

मिश्रबंधुओं का मत

मिश्रबंधुओं ने ई.स. 643 से 1387 तक के काल को प्रारंभिक काल कहा है। यह एक सामान्य नाम है और इसमें किसी प्रवृत्ति को आधार नहीं बनाया गया है। यह नाम भी विद्वानों को स्वीकार्य नहीं है।

डॉ॰ रामकुमार वर्मा का मत

डॉ॰रामकुमार वर्मा- इन्होंने हिंदी साहित्य के प्रारंभिक काल को चारणकाल नाम दिया है। इस नामकरण के बारे में उनका कहना है कि इस काल के सभी कवि चारण थे, इस तथ्य से इन्कार नहीं किया जा सकता। क्योंकि सभी कवि राजाओं के दरबार-आश्रय में रहनेवाले, उनके यशोगान करनेवाले थे। उनके द्वारा रचा गया साहित्य चारणी कहलाता है। किन्तु विद्वानों का मानना है कि जिन रचनाओं का उल्लेख वर्मा जी ने किया है उनमें अनेक रचनाएँ संदिग्ध हैं। कुछ तो आधुनिक काल की भी हैं। इस कारण डॉ॰वर्मा द्वारा दिया गया चारणकाल नाम विद्वानों को मान्य नहीं है।

राहुल संकृत्यायन का मत

राहुल संकृत्यायन- उन्होंने 8वीं से 13 वीं शताब्दी तक के काल को सिद्ध-सांमत युग की रचनाएँ माना है। उनके मतानुसार उस समय के काव्य में दो प्रवृत्तियों की प्रमुखता मिलती है- 1.सिद्धों की वाणी- इसके अंतर्गत बौद्ध तथा नाथ-सिद्धों की तथा जैनमुनियों की उपदेशमुलक तथा हठयोग की क्रिया का विस्तार से प्रचार करनेवाली रहस्यमूलक रचनाएँ आती हैं। 2.सामंतों की स्तृति- इसके अंतर्गत चारण कवियों के चरित काव्य (रासो ग्रंथ) आते हैं, जिनमें कवियों ने अपने आश्रय दाता राजा एवं सामंतों की स्तृति के लिए युद्ध, विवाह आदि के प्रसंगों का बढ़ा-चढ़ाकर वर्णन किया है। इन ग्रंथों में वीरत्व का नवीन स्वर मुखरित हुआ है। राहुल जी का यह मत भी विद्वानों द्वारा मान्य नहीं है। क्योंकि इस नामकरण से लौकिक रस का उल्लेख करनेवाली किसी विशेष रचना का प्रमाण नहीं मिलता। नाथपंथी तथा हठयोगी कवियों तथा खुसरो आदि की काव्य-प्रवृत्तियों का इस नाम में समावेश नहीं होता है।hu

आचार्य महावीर प्रसाद द्विवेदी का मत

आचार्य महावीर प्रसाद द्विवेदी- उन्होंने हिंदी साहित्य के प्रथम काल का नाम बीज-बपन काल रखा। उनका यह नाम योग्य नहीं है क्योंकि साहित्यिक प्रवृत्तियों की दृष्टि से यह काल आदिकाल नहीं है। यह काल तो पूर्ववर्ती परिनिष्ठित अपभ्रंश की साहित्यिक प्रवृत्तियों का विकास है।

नाम निर्णय

इस प्रकार हिंदी साहित्य के इतिहास के प्रथम काल के नामकरण के रूप में आदिकाल नाम ही योग्य व सार्थक है, क्योंकि इस नाम से उस व्यापक पुष्ठभूमि का बोध होता है, जिस पर परवर्ती साहित्य खड़ा है। भाषा की दृष्टि से इस काल के साहित्य में हिंदी के प्रारंभिक रूप का पता चलता है तो भाव की दृष्टि से भक्तिकाल से लेकर आधुनिक काल तक की सभी प्रमुख प्रवृत्तियों के आदिम बीज इसमें खोजे जा सकते हैं। इस काल की रचना-शैलियों के मुख्य रूप इसके बाद के कालों में मिलते हैं। आदिकाल की आध्यात्मिक, श्रृंगारिक तथा वीरता की प्रवृत्तियों का ही विकसित रूप परवर्ती साहित्य में मिलता है। इस कारण आदिकाल नाम ही अधिक उपयुक्त तथा व्यापक नाम है।
दिनगिरी बांडा विजेतुंगा

कोलंबो। श्रीलंका के पूर्व राष्ट्रपति दिनगिरी बांडा विजेतुंगा का रविवार सुबह कैंडी शहर के एक अस्पताल में निधन हो गया। वह 91 वर्ष के थे। विजेतुंगा यूनाइटेड नेशनल पार्टी के सदस्य थे। वे वर्ष 1989 से 1993 के दौरान श्रीलंका के प्रधानमंत्री रहे थे। राष्ट्रपति राणसिंघे प्रेमदासा की लिट्टे के एक आत्मघाती हमले में मौत के बाद विजेतुंगा देश के राष्ट्रपति नियुक्त हुए थे। पार्टी के नेता पद से इस्तीफा देने से पहले विजेतुंगा नवंबर 1994 तक राष्ट्रपति रहे।
श्वेता सिन्हा

यह कलर्स के धारावाहिक 'ससुराल सिमर का' की एक नारी कलाकार 'परी शैलेन्द्र भारद्वाज' हैं ।
विकिरण विज्ञान

विकिरण चिकित्सा के लिये वह लेख देखें।
विकिरण विज्ञान (रेडियोलोजी / Radiology) चिकित्सा विज्ञान का वह विशेषज्ञता-क्षेत्र है जिसमें एक्स-किरण एवं अन्य विकिरणों से सम्बन्धित छबिकरण तकनीकों (इमेजिंग टेक्निक्स) एवं उनके चिकित्सकीय निदान एवं उपचार में अनुप्रयोग का अध्ययन किया जाता है।
आधुनिक विज्ञान की यह शाखा इस बात का विचार और विवेचन होता है कि अनेक पदार्थों में से किरणें कैसे निकलती है और उनके क्या-क्या उपयोग, प्रकार या स्वरूप होते हैं।
लस्ट स्टोरीज़

फिल्म समीक्षा

लस्ट स्टोरीज़ का जवाब सकारात्मक था, आलोचकों ने फिल्मों के चित्रण और महिला कामुकता की खोज की सराहना करते हुए, एक विषय जिसे शायद ही कभी भारतीय फिल्मों में निपटाया गया था। फ़िल्म आलोचक आलका साहनी ने महिलाओं की आश्रय का इस्तेमाल किया, जबकि महिलाओं की आश्रित कामुकता पर चर्चा करते हुए एक महिला के शरीर के रूपक को डुप्टा में लपेटा जाता है, एक विषय जिसने कथा में केंद्रीय स्थिति ली; उन्होंने भारतीय फिल्म उद्योग में संभावित रूप से अमूर्त "वैंप" के रूप में सक्रिय यौन जीवन रखने वाली महिलाओं के साथ ऐसी प्रतिक्रियात्मक रूढ़िवादों के विचलन में नैदानिक के रूप में विषय वस्तु को संभालने की सराहना की। फिल्म में कायरा आडवाणी का हस्तमैथुन दृश्य, एक वाइब्रेटर का उपयोग करके, महिलाओं की कामुकता के स्पष्ट चित्रण के लिए प्रशंसा की गई थी।
न्यूज़ मिनट के मृदुला आर ने भावनाओं को प्रतिबिंबित किया क्योंकि उन्होंने महिलाओं की ईमानदार चित्रण, उनकी "मुक्ति, विचार, [और] निर्णयों" में फिल्म की नवीनता की सराहना की। अन्य "गौरवशाली महिलाओं [जो] जिद्दी और कठोर रूप से रीलों को पकड़ते हैं" और "कभी-कभी पसंद नहीं करते, लेकिन निश्चित रूप से संबंधित महिलाएं जो आमतौर पर हमारी स्क्रीन को दूर करती हैं" की भी सराहना करते थे। टिप्पणीकारों ने महिला नायक के फिल्म के उपयोग में सूक्ष्मता के प्रति सकारात्मक प्रतिक्रिया दी; वे इस तथ्य से विशेष रूप से प्रभावित हुए थे कि सभी कहानियों में महिला नायक "इसके बारे में अप्रिय होने के बिना" थे और कैसे वे "विशिष्ट रूप से अलग परिप्रेक्ष्य से कहानियों को बताने के लिए" बनाए गए थे।
हाफिज़ मुहम्मद सईद

पृष्ठभूमि

हाफिज सईद का जन्म पाकिस्तान के पंजाब प्रांत के सरगोधा में हुआ था। 
सईद अरबी और इंजीनियरिंग का पूर्व प्राध्यापक रहा है। यह जमात-उद-दावा का संस्थापक है। यह एक कथित चरमपंथी इस्लामी संगठन है जिसका मकसद भारत के कुछ हिस्सों और पाकिस्तान में इस्लामी शासन स्थापित करना है। हाफिज ने यह संगठन तब बनाया था जब पाकिस्तान में लश्कर-ए-तैयबा पर प्रतिबंध लगा दिया गया था।
11 सितंबर 2001 में अमेरिका पर हुए हमलों के बाद अमेरिका ने लश्कर-ए-तैयबा को विदेशी आतंकी संगठन घोषित किया था। वर्ष 2002 में पाकिस्तानी सरकार ने भी लश्कर पर प्रतिबंध लगा दिया। उसके बाद हाफिज सईद ने लश्कर-ए-तैयबा का नया नाम जमात-उद-दावा रखा, हालांकि हाफिज सईद इस बात से इन्कार करता है कि जमात-उद-दावा का लश्कर से कोई संबंध है। संयुक्त राष्ट्र सुरक्षा परिषद ने मुंबई आतंकी हमलों के बाद दिसंबर 2008 में जमात-उत-दावा को आतंकी संगठन घोषित किया था। मुंबई हमलों के बाद सईद पर अंतरराष्ट्रीय दबाव को देखते हुए पाकिस्तान ने छह महीने से कम समय तक नजरबंद रखा था। लाहौर हाईकोर्ट के आदेश के बाद उसे 2009 में रिहा कर दिया गया था।
हाफिज सईद ने अफगानिस्तान में जिहाद का प्रचार करने और लोगों को प्रोत्साहित करने के लिए 1985 में जमात-उद-दावा-वल-इरशाद की स्थापना की और लश्कर-ए-तैयबा उसकी शाखा बनी। 1990 के बाद जब सोवियत सैनिक अफगानिस्तान से निकल गए तो हाफिज सईद ने अपने मिशन को कश्मीर की तरफ मोड़ दिया। 
भारत सरकार 2003, 2005 और 2008 में हुए आतंकी हमलों के लिए लश्कर-ए-तैयबा को जिम्मेदारी मानती है। भारतीय संसद पर हमले की कड़ी भी इसी गुट से जुड़ती है। मुंबई आतंकी हमलों में उसकी भूमिका को लेकर भारत ने सईद के खिलाफ इंटरपोल रेड कार्नर नोटिस जारी कर रखा है, वहीं अमेरिका ने इसे विशेष निगरानी सूची में रखा है।
इंडिया ओपेन सुपर सीरीज़

इंडिया ओपेन एक वार्षिक बैडमिंटन प्रतियोगिता है जो १९८१ के बाद से भारत में आयोजित की जाती रही है। २०११ में इसे बीडबल्युएफ सुपर सीरीज प्रतियोगिता का दर्ज़ा दे दिया गया। 
२०१४ में इसका आयोजन सीरी फ़ोर्ट बैडमिंटन कॉम्पलेक्स, नई दिल्ली में २३ से २८ अप्रैल तक आयोजित किया गया था। इसे योनेक्स सनराइज़ ने प्रायोजित किया था। इसकी कुल पुरस्कार राशि 250,000 अमेरिकी डॉलर थी।
अहमदाबाद शेयर बाजार

अहमदाबाद शेयर बाजार या एएसई अहमदाबाद में स्थित भारत के सबसे पुराने शेयर बाजारों में से एक हैं। यह सिक्युरिटीज लिमिटेड संविदा (विनियमन) अधिनियम 1956 के तहत बसा शेयर बाजार है। इस शेयर बाजार का चिह्न स्वस्तिक है , जो हिंदू धर्म में धन और सुख का चिह्न माना जाता है।

इतिहास

बाजार में हिस्सेदारी की स्थापना सार्वजनिक चैरिटी ट्रस्ट के रूप में 1894 में मुंबई शेयर बाजार (बॉम्बे स्टॉक एक्सचेंज)की संस्थापना (1875) के बाद हुई थी।. इससे पहले शेयर बाजार बॉम्बे सिक्युरिटीज लिमिटेड अनुबंध अधिनियम, 1925 के तहत काम करता था। सिक्युरिटीज लिमिटेड अनुबंध विनियमन अधिनियम, 1956 के पारित होने के बाद गुजरात शेयर और स्टॉक एक्सचेंज, भारतीय शेयर और सामान्य विनिमय संगठन और बंबई शेयर और स्टॉक एक्सचेंज के शेयर दलालों गठन हुआ और वर्तमान एएसई बन गया है।

इमारत

अहमदाबाद शेयर बाजार 1894 में स्थापित किया गया था। यह मुंबई शेयर बाजार के बाद भारत का अगला सबसे पुराना शेयर बाजार है। ये 1996 तक अहमदाबाद शेयर बाजार की इमारत में चल रहा था और इमारत 93 साल की विरासत है और ब्रिटिश वास्तुकला से भरपुर है।

आधुनिकीकरण

12 दिसंबर, 1996 में यह शेयर बाजार हिस्सेदारी में सार्वजनिक कर दिया गया। प्रारंभ में एएसई में IBM प्रणाली का इस्तेमाल किया जाता था, जून 1999 से एएसई अहमदाबाद स्टॉक एक्सचेंज में ऑनलाइन ट्रेडिंग सिस्टम (ASETS) का प्रयोग करता है। इस प्रणाली टाटा कन्सलटन्सी सर्विसेज प्राइवेट लिमिटेड द्वारा एएसई के लिए बनाई गई थी। एएसई के सदस्यों के साथ बॉम्बे स्टॉक एक्सचेंज में IBOSS नाम विधि का उपयोग भी व्यापारी कर सकते हैं। वर्तमान में शेयर बाजार में ३३३ पंजीकृत सदस्य हैं।
राष्ट्रीय सिन्धी भाषा संवर्धन परिषद

राष्ट्रीय सिन्धी भाषा संवद्धन परिषद (एनसीपीएसएल) मानव संसाधन विकास मंत्रालय, उच्चतर शिक्षा विभाग के अंतर्गत पूर्ण रूप से वित्तपोषित एक स्वायत्तशासी संगठन है। इसका मुख्‍यालय नई दिल्‍ली में है।
एनसीपीएसएल के मुख्य उद्देश्य सिन्धी भाषा का प्रोत्साहन, विकास तथा संवर्धन तथा वैज्ञानिक एवं प्रौद्योगिकी विकास और आज के युग के संदर्भ में विकसित ज्ञान के विचारों को सिन्धी भाषा में उपलब्ध करवाने के लिए कदम उठाने तथा सिन्धी भाषा से संबंधित मुद्दों पर भारत सरकार को सलाह देने तथा इसको भेजे जाने वाली शिक्षा सामग्री पर प्रभाव पैदा करना हैं।
सिन्धी भाषा के संवर्धन तथा विकास के उद्देश्यार्थ संगठन कई योजनाएं संचालित करता है जिनके माध्यम से सिन्धी विद्वानों, लेखकों, गैर-सरकारी संगठनों इत्यादि को सिन्धी भाषा के संवर्धन हेतु सहायता प्रदान की जाती है। संगठन के मुख्य क्रियाकलाप/योजनाएं इस प्रकार है:
(i) सिन्धी भाषा से संबंधित कुछ चुनिंदा प्रोत्साहन क्रियाकलापों हेतु स्वैच्छिक संगठनों को वित्तीय सहायता प्रदान करना।
(ii) साहित्यिक पुस्तकों के लेखन हेतु सिन्धी लेखकों को पुरस्कार प्रदान करना। इस वर्ग के तहत सिन्धी लेखकों को 20,000 रूपये के पाँच पुरस्कार, 50,000 रूपये साहित्यकार सम्मान पुरस्कार के रूप में तथा 50,000 रूपये साहित्य रचना सम्मान पुरस्कार दिये जाते हैं।
(iii) संबंधित वित्त वर्ष के दौरान शैक्षिक संस्थाओं/स्कूलों/कॉलेजों/सार्वजनिक पुस्तकालयों इत्यादि के नि:शुल्क वितरण हेतु सिन्धी पुस्तकों/पत्रिकाओं/सिन्धी भाषा से संबंधित श्रव्य-दृश्य कैसेटों की व्यापक खरीददारी।
(iv) सिन्धी भाषा में पुस्तकों के प्रकाशन एवं खरीददारी हेतु भी वित्तीय सहायता प्रदान की जाती है; और
(v) सिन्धी भाषा अध्ययन कक्षाओं का आयोजन करना।
स्वर्ण होड़

स्वर्ण होड़ या स्वर्ण दौड़ उस समय को कहते है जब किसी स्थान पर सोने की खोज के बाद उस स्थान पर बड़ी संख्या में लोग और कर्मी पहुँचने लगते हैं। १९वीं सदी के दौरान ऑस्ट्रेलिया, ब्राज़ील, कनाडा, दक्षिण अफ़्रीका और संयुक्त राज्य अमेरिका में इस प्रकार की स्वर्ण होड़ लगी थी, जबकि अन्य स्थानों पर कुछ छोटी स्वर्ण होड़ हुई थी।
स्वर्ण होड़ के साथ आमतौर पर "सभी के लिए मुक्त" आय की गतिशीलता जैसी भावना जुड़ी होती है, जिसमें कोई भी व्यक्ति प्रचुर रूप से क्षणभर में धनी हो सकता है। एतिहासिक रूप से स्वर्ण होड़ का वही अर्थ है जो इस पद (पारिभाषिक शब्द) का है लेकिन आज के समय में यह पद किसी भी उस पूँजीवादी गतिविधि को दर्शाने के लिए होता है जिसमें प्रतिभागी किसी प्रत्यक्ष स्पष्ट रूप से लाभप्रद बाज़ार के लिए होड़ करते हैं।
स्वर्ण होड़ो ने नए क्षेत्रों में बाहर से आए लोगों के अवस्थापन में बहुत सहायक भूमिका निभाई और उत्तर अमेरिकी और ऑस्ट्रेलियाई संस्कृतियों को बहुत सीमा तक परिभाषित किया। ऐसे समय में, जब की मुद्रा सोने पर आधारित थी, रोमन साम्राज्य में नए-नए खननित सोने ने स्वर्ण खादानों से कहीं अधिक दूर तक आर्थिक सहायता प्रदान की।
सामुदायिक और लघु खनन (कैस्म) के अनुसार वर्तमान में विश्वभर में लगभग १.३ करोड़ से ३ करोड़ तक लघु खननकर्ता हैं। लगभग १० करोड़ लोग परोक्ष या अपरोक्ष रूप से लघु खनन पर आश्रित हैं। कांगो लोकतान्त्रिक गणराज्य में ८ से १५ लाख तक दस्तकार खननक हैं, सिएरा लियोन में ३.५ से ६.५ लाख और घाना में १.५ से २.५ लाख तक दस्तकार खननक हैं। इसके अतिरिक्त शेष अफ़्रीका में भी दसियों लाख खननक हैं।
जैज़ नृत्य

परंपरागत

1950 के मध्य तक, जैज़ नृत्य उन शैलियों को इंगित करता था जो 19वीं सदी के उत्तरार्ध से 20वीं सदी के मध्य के अफ्रीकन अमेरिकन देशी नृत्यों से उपत्पन्न हुए थे। जैज़ नृत्य को अक्सर टैप नृत्य कहा जाता था क्योंकि जैज़ संगीत की धुनों पर टैप नृत्य, उस समय का लोकप्रिय नृत्य था। समय के साथ जैज़ नृत्य से विकसित होकर विविध श्रेणियों के सामाजिक तथा नृत्य नाटिकाओं का जन्म हुआ। जैज़ काल के बाद के दिनों में जैज़ नृत्य के लोकप्रिय रूपों में केकवॉक, ब्लैकबॉटम, चार्ल्सटन, जिटरबग, बूगी वूगी, स्विंग तथा इसी से सम्बंधित लिंडी हॉप सम्मिलित थे। आज, इनमें से कई नृत्य शैलियां अभी भी लोकप्रिय हैं तथा सीखी व सिखाई जाती हैं।

आधुनिक

1950 के दशक के बाद, कैथरीन डनहम जैसे अग्रगामी व्यक्तियों ने परंपरागत कैरेबियन नृत्य के मूलभावों को लेकर उसे एक प्रदर्शन कला के रूप में विकसित कर दिया. मनोरंजन संगीत के अन्य हावी हो रहे रूपों के कारण, ब्रॉडवे में विकसित हुआ जैज़ नृत्य एक नयी, मृदु शैली थी जिसे आज भी सीखा जाता है तथा आधुनिक जैज़ के रूप में जाना जाता है, जबकि टैप नृत्य यहां से एक अलग शाखा के रूप में अलग होकर एक अन्य विकास पथ पर चला गया। जैज़ नृत्य की प्रदर्शन शैली प्रमुख रूप से बॉब फ़ॉसे के कार्य से लोकप्रिय हुई जिसे ब्रॉडवे के प्रदर्शनों के उदाहरण से समझा जा सकता है जैसे शिकागो, कैबरे, डैम यैन्कीज़ तथा दि पजामा गेम्स. आधुनिक जैज़ नृत्य अब भी संगीत थियेटर का एक अभिन्न अंग है तथा इसे अक्सर संगीत वीडियो तथा प्रतिस्पर्धात्मक नृत्यों में देखा जा सकता है।

आधुनिक जैज़ नृत्य

जैज़ नर्तक अक्सर चमड़े के बने जैज़ जूते पहनते हैं, इससे उन्हें मोड़ लेते समय सहायता प्राप्त होती है (उदाहरण के लिए पिरुए).
नृत्य करने से पहले, नर्तक आम तौर पर मांसपेशियों को गर्म तथा लचीला बनाने के लिए व्यायाम करते हैं, इससे उन्हें चोटों से बचने में सहायता मिलती है। इसके अलावा, अनुकूलन के लिए कोर को मजबूत बनाने के व्यायाम किये जाते हैं।
हांस ज़िमर

बहरी लिंक्स

इंटरनेट मूवी डेटाबेस पर हांस ज़िमर
2017 महिला क्रिकेट विश्व कप योग्यता

2017 महिला क्रिकेट विश्व कप इंग्लैंड में आठ टीमों ने चुनाव लड़ा जाएगा। 2014-16 आईसीसी महिला चैम्पियनशिप में शीर्ष चार टीमों को स्वचालित रूप से योग्य होगा, जबकि टूर्नामेंट में अन्य चार स्थानों 2017 महिला विश्व कप क्वालीफायर, एक दस टीम टूर्नामेंट में शीर्ष चार टीमों द्वारा भरा जाएगा।

स्वत: योग्यता

आठ टीमों 2014-16 आईसीसी महिला चैम्पियनशिप में शीर्ष चार टीमों - ऑस्ट्रेलिया, इंग्लैंड, न्यूजीलैंड, और वेस्टइंडीज - 2017 विश्व कप के लिए स्वचालित रूप से योग्य। नीचे चार टीमें - भारत, दक्षिण अफ्रीका, पाकिस्तान और श्रीलंका - 2017 विश्व कप क्वालीफायर के लिए क्वालीफाई किया।

अमेरिका

2013 में, आईसीसी ने घोषणा की है कि कोई भी अमेरिका के क्षेत्रीय क्वालीफायर 2017 विश्व कप के लिए आयोजित किया जाएगा, गरीब दोनों खेलते हैं और प्रशासन के मामले में इस क्षेत्र में महिला क्रिकेट की गुणवत्ता का हवाला देते हुए। नतीजतन, वेस्टइंडीज (आईसीसी महिला चैम्पियनशिप में उनकी भागीदारी के आधार पर) विश्व कप के लिए क्वालीफाइंग प्रक्रिया में भाग लेने के लिए आईसीसी अमेरिका विकास क्षेत्र से ही टीम होगी।
ली-एन्फील्ड

भारत में ली-इन्फील्ड

अपने समय के प्रसिद्ध और पुरातन बोल्ट-एक्शन ली-एन्फील्ड राइफल ने भारत में छोटे हथियारों की अधिप्राप्ति की पहली आधुनिक लहर को परिभाषित किया। 1907 से 1974 के बीच इंडियन ऑर्डिनेन्स फैक्टरीज ईशापुर ने इस राइफल के कई संस्करण निकाले। इसकी जगह दूसरे हथियार लाने की तमाम कोशिशों के बावजूद 2013 के अंत तक भारतीय सुरक्षा एजेंसियों ने अन्य हथियारों की बजाए इसी को इस्तेमाल में रखा हुआ है। ली-एन्फील्ड की सर्वविद्यमानता के बावजूद भारतीय ली-एन्फील्ड का इतिहास अभी तक समझा नहीं जा सका है। 20वीं सदी की शुरुआत में भारत ने तकरीबन 50,000 की दर से हर साल ली-एनफील्ड राइफलों को आयात करना शुरू किया (वॉल्टर, 2005, पृ. 87)। ब्रिटिश सरकार ने अपनी बढ़ती जरूरतों को देखते हुए स्थानीय उत्पादन का निर्णय लिया , और तमाम विरोधों के बावजूद हथियारों का घरेलू उद्योग शुरू कर दिया गया। घरेलू उत्पादन 1901 में शुरू हुआ (ओएफबी, 1999)। शुरू में लाइसेंसी उत्पादन में दिक्कतें आईं, लेकिन उसके बाद 1907 से शृंखलाबद्ध उत्पादन शुरू हो गया, जिससे छोटे मैगज़ीन वाले ली-एन्फील्ड (एसएमएलई) MK-III को मानकीकृत किया जा सका। अगले 60 सालों तक ये प्रोडक्शन में रहा (स्केर्नेटन, 1993)
राजभवन (उत्तर प्रदेश)

राजभवन लखनऊ भारत के उत्तर प्रदेश राज्य के राज्यपाल का आधिकारिक आवास है। यह राज्य की राजधानी लखनऊ में स्थित है। आनंदीबेन पटेल उत्तर प्रदेश की वर्तमान राज्यपाल हैं। प्रदेश का लखनऊ स्थित राजभवन लगभग २०० वर्ष पुराना है।

इतिहास

इस राजभवन नाम पहले कोठी हयात बक्श हुआ करता था और इस इमारत का खाका मेजर जनरल क्लॉड मार्टिन ने तैयार किया था।
१७९८ में नवाब असफ़-उद-दौला के निधन के बाद ईस्ट इण्डिया कम्पनी द्वारा सदात अली खान को नया शासक नियुक्त किया गया। नए शासक ने क्लॉड मार्टिन द्वारा निर्मित भवन को पसन्द किया गया और उसकी इच्छानुसार कोठी के निर्माण का काम क्लॉड मार्टिन ने अपने हाथो में लिया। क्लॉड मार्टिन ने इस कोठी को अपना आवास बनाया और इस इमारत का उपयोग उसने अपने सुरक्षा गार्डों और शस्त्रागार की सुरक्षा के लिए किया।
भारत की स्वतन्त्रता से पूर्व कोठी हयात बक्श को आगरा और अवध का संयुक्त प्रान्त के राज्यपाल का सरकारी आवास घोषित किया गया। स्वतन्त्रता के पश्चात इसका नामकरण राजभवन किया गया।
गैबॉन नदी

गैबॉन नदी अफ्रीका महाद्वीप की एक प्रमुख नदी हैं।
कि

कि देवनागरी व्यंजन के क वर्ण का एक अक्षर है।